burgasdotpro/wikipedia huggingface dataset:
Kríž Rytier delostrelectva

Kríž Rytier delostrelectva je slovenské a české vojenské stavovské ocenenie. Udeľuje ho československá vojenská organizácia Česká a Slovenská obec delostrelecká (ČASOD). Kríž sa udeľuje vojakom v aktívnej službe aj vo výslužbe. Výnimočne, za ocenenie zásluh, aj civilným osobám. Spolu s krížom je ocenenej osobe udelené aj čestné Sigillum magnum.
Stručná história oceňovania.
Kríž Rytier delostrelectva sa oceneným osobám udeľuje predovšetkým za aktívnu vojenskú službu a výkon vojenskej funkcie, rozvoj, podporu a propagáciu slovenského a českého raketového vojska a delostrelectva. Autorom návrhu Rytierskeho kríža delostrelectva je JUDr. Marián Ďurina. Konečnú podobu grafickému stvárneniu podoby Rytierskeho kríža dal vedúci ateliéru Mincovne Kremnica Ján Černaj. Návrh čestného dekrétu Sigillum Magnum pripravil Ing. Miroslav Hrebíček CSc. Rytierske kríže vyrobila Mincovňa Kremnica.
&lt;br&gt;Rytiersky kríž je čiastočne pozlátený a postriebrený. Aby nemohlo dôjsť k jeho zneužitiu, je na ňom vyrazené evidenčné číslo. Dokladom o udelení je originálny diplom „Sigillum Magnum“.
Prvýkrát boli kríže udelené na Slovensku a to v meste Martin 14. mája 2005, kde formou slávnostnej inaugurácie bolo dekorovaných – pasovaním mečom generáli a asi 850 dôstojníkov, práporčíkov a poddôstojníkov zo Slovenska, Česka a Moravy.
Keltská harfa

Keltská harfa alebo Clàrsach alebo Cláirseach (závisí od výslovnosti, či je to v írčine alebo škótskej gaelčine) je stredoveký hudobný nástroj podobný harfe, ktorý tvorí telo z jedného kusa dreva a zvyčajne 30 bronzových strún s menším rozostupom.
Dnešná podoba keltskej harfy vychádza z rekonštrukcie pôvodnej škótskej harfy "Queen Marry" alebo írskej "Trinity", ktorá sa dá vidieť v Trinity College.
Zdroj.
Článok o Clàrsach zo stránky venovanej harfám
Zoznam najvyšších stavieb na svete

Toto je zoznam stavieb sveta vyšších ako , pre ktoré sa používa označenie megatall. Pre stavby vyššie ako sa používa označenie supertall.
Gudon

Gudon (po nemecky: "Gufidaun") je obec na severe Talianska v regióne Tridentsko-Horná Adiža v autonómnej provincii Bolzano – Horná Adiža. Obec patrí pod magistrát mesta Chiasa (po nemecky: "Klausen"). Má približne 500 obyvateľov.
Obec Gudon sa nachádza na severe Talianska pod alpským pohorím v údolí Isarco (Eisacktal) len tri kilometre od radnice mesta Chiasa v nadmorskej výške nad morom.
Osada už na tomto mieste existovala približne v rokoch 948 až 957, kedy jej meno uvádza dokument "Cubidunes" napísaný biskupom Lantpertom z bavorského mesta Freising. V neskorších písomných záznamoch je obec doložená v roku 1250 pod názvom "Cuvedun", v roku 1273 ako "Guvidaun" a ako "Gufidaun" od roku 1370. 
Ekonomika obce je založená predovšetkým na ziskoch z cestovného ruchu. V obci upúta pozornosť budova farského kostola, zasvätená sv.Martinovi z roku 1280 (nem. "St-Martins-Kirche"), panstvo a hrad "Summersberg "(nem. "Summersberg Schloss") a zámok "Koburg" (po nem. "Schloss Koburg"), obe datované od stredoveku.
Pozoruhodná je aj stredoveká budova "Hohenhaus" (nem. "Ansitz Hohenhaus"), bývalé sídlo súdu v roku 1740. Budova bola kompletne obnovená v roku 2002. Dnes je sídlom združenia obce a miestnej knižnice.
Majstrovstvá Afriky v hádzanej 2006

Majstrovstvá Afriky v hádzanej 2006 boli v poradí 17. majstrovstvá Afriky v hádzanej, ktoré organizuje Africká hádzanárska konfederácia (CAHB). Konali sa v mestách Tunis, Radès a Aryanah, v Tunisku v dňoch od 10.20. januára 2006, za účasti 11 mužských a 7 ženských tímov. Z turnaja sa už po vyžrebovaní zápasov odhlásili mužský tím Senegalu a ženské tímy Senegalu, Alžírska a Tanzánie. Bolo to štvrtýkrát, čo sa africký šampionát konal v Tunisku, keď predtým ho hostil v rokoch 1974, 1981 a 1994. Zápasy sa odohrali v troch arénach: Palais des sports d'El Menzah (s kapacitou 4 500 divákov), Salle 7 Novembre Radès (s kapacitou 12 000 divákov) a Salle de l'Ariana. Víťazom sa siedmykrát stalo a ôsmykrát .
Tieto majstrovstvá slúžili zároveň ako kvalifikácia afrických družstiev na Majstrovstvá sveta mužov a žien v roku 2007. Kvalifikovali sa na ne 4 najlepšie družstvá z mužskej a 3 družstvá zo ženskej kategórii.
Nymfeo

Nymfeo (gr. Νυμφαίο), arumunčina "Nevesca (Neveska)" je obec v kraji Makedonia, v okrese Florina v Grécku. Nymfeo je známa svojou tradičnou kamennou gréckou architektúrou a preto láka množstvo turistov. Dedina je obývaná Arumunmi.
História.
Nevescu založili v 14. stor. arumunskí pastieri. Gréci v tomto území nežili. V 18. stor. sa tu usadili ďalší Arumuni z neďalekého mesta Moschopoli. Meno Nevesca je buď slovanské, od slova "nevesta" (kvôli kráse), alebo od arumunského "ni vista (bez výhľadu)", alebo "nive sta (Zasnežená)". Grécke meno bolo "Nymfeo" vymyslené až v 20. stor. a je odvodené od nymfy.
Fira

Fira, gr. "Φηρά", je hlavné mesto ostrova Santorini v Grécku. Je známa svojou tradičnou gréckou kykladskou bielou architektúrou.
História.
Mesto bolo založené v 18. storočí a jeho meno pochádza od slova "Thira", čo je staroveké meno pre ostrov Santorini. V tejto dobe sa tu usadili obyvatelia z opusteného mesta Skaros, ktoré zničilo zemetrasenie. Začiatkom 19. storočia sa ostrov stal súčasťou Osmanskej ríše a Fira sa stala hlavným mestom, nakoľko leží pri mori.
Pamätihodnosti.
Fira patrí medzi jednu z tradičných gréckych dedín, tu môžeme vidieť typický grécky ostrovný život. Známa je hlavne typická kykladská ľudová architektúra, bielo omietnuté domy a rovnaké dva kostoly. V meste sa nachádza aj archeologické múzeum, kde sú uložené známe minojské artefakty.
Afytos

Afytos, gr. "Άφυτος", alebo "Άθυτος" (Athytos), starogr. "Άφυτις" (Afytis), je mesto na Chalkidiki v Grécku. Je známe svojou tradičnou kamennou gréckou architektúrou.
História.
Mesto založili grécki kolonisti z ostrova Eubója v 6. stor. pred Kr. pod menom "Afytis" a bolo súčasťou združenia Pallene.
Náchádzal sa tu chrám Dionýza a Dia. Počas Grécko-perzských vojen poslal Afytos vlastnú flotilu. Ďalšiu správa o meste je až zo 14. storočia, následne z tureckej doby. Mesto stále obývali Gréci a pretrvalo antické pomenovanie. V tejto dobe boli postavené dnešné budovy v tradičnej gréckej kamennej architektúre. Afytos sa aktívne zapojil do Gréckej vojny za nezávislosť od Turkov v roku 1821. Pochádzali odtiaľto významní generáli napr. Triandafyllos Garufallu.
Architektúra.
Afytos je pokojné malé mesto s tradičnou pevninskou gréckou architektúrou, je obľúbenou destináciou turistov z Chalkidiki, ktorí chcú vidieť typickú grécku dedinu. Na hlavnom námestí je radnica, kostol, taverny, tradičný grécky platan (symbol stredu gréckej dediny). Okolo sú domy obyvateľov, pričom aj nové sú postavené tradičným štýlom, teda z veľkých kameňov. Ulicou severne od námestia sa popri tradičných domoch dá dostať na miesto, odkiaľ je známy výhľad na more z vysokej skaly, kde je tiež kaviareň. Pod bralom je pláž.
Majstrovstvá Afriky v hádzanej 2008

Majstrovstvá Afriky v hádzanej 2008 boli v poradí 18. majstrovstvá Afriky v hádzanej, ktoré organizuje Africká hádzanárska konfederácia (CAHB). Konali sa v piatich angolských mestách: Luanda, Benguela, Cabinda, Huambo a Lubango, v dňoch od 10.17. januára 2008, za účasti 8 mužských a 8 ženských tímov. Bolo to druhýkrát, čo sa africký šampionát konal v Angole, keď predtým ho hostila v roku 1985. Víťazmi sa piatykrát stali a deviatykrát (šiestykrát v rade) domáca .
Tieto majstrovstvá slúžili zároveň ako kvalifikácia afrických družstiev na Majstrovstvá sveta mužov a žien v roku 2009. Kvalifikovali sa na ne 3 najlepšie družstvá z mužskej a 4 družstvá zo ženskej kategórii. Víťazné družstvá sa zároveň kvalifikovali na Letné olympijské hry 2008, ktoré hostil Peking.
Rozpočet turnaja činil vyše 17 miliónov US$.
Vladimír Kútny

 
Vladimír Kútny (* 22. máj 1985, Trenčín) je bývalý slovenský hokejový útočník. Hrával na poste ľavého krídelníka. Je odchovancom klubu MHK Dubnica nad Váhom. 
Klubový hokej.
S hokejom začínal v roku 1991 v tíme MHK Dubnica nad Váhom. Od roku 1998 hrával za dorast, kde pokračoval v roku 2000 popri štúdiách na tunajšom Športovom gymnáziu za juniorov v Dukle Trenčín. Už ako 17-ročný hrával zámorskú juniorskú súťaž QMJHL za klub Quebec Remparts. V Quebecu odohral celú sezónu 2002/03. V roku 2003 (17.25. máj) sa zúčastnil v kanadskom meste Quebec Juniorskej hokejovej súťaže Memorial Cup. Ďalšiu sezónu začal v Quebecu, ale dohral ju už v klube Val d'Or Foreurs. Tam začal aj sezónu 2004/05, ktorú však dokončil už v klube Acadia-Bathurst Titan. V sezóne 2005/06 sa vrátil na Slovensko do klubu Dukla Trenčín. Tam pôsobil až do konca sezóny 2008/09. Ďalšiu sezónu začal v českej extralige v klube HC Oceláři Třinec, odkiaľ prestúpil do klubu HC ’05 Banská Bystrica. Ročník 2011/12 odohral celý v tíme HC 05 Banskej Bystrica. Pred sezónou 2012/13 podpísal zmluvu z klubom Ertis Pavlodar, ktorý hráva najvyššiu súťaž v Kazachstane. Počas sezóny ale prestúpil do klubu HC Mulhouse, ktorý hrá najvyššiu francúzsku ligu Ligue Magnus. Pred sezónou 2013/14 podpísal zmluvu s Duklou Trenčín. Po skončení sezóny na Slovensku si predĺžil sezónu na Novom Zélande. Za klub Canterbury Red Devils v miestnej lige NZIHL odohral 7 stretnutí. S klubom získal novozélandský titul. Pred sezónou 2014/15 podpísal zmluvu s nórskym klubom Manglerud Star. Po deviatich zápasoch ale prestúpil do anglického klubu Guildford Flames hrajúceho v súťaži EPIHL. Novú sezónu začal v rovnakej lige, ale v klube Telford Tigers. Sezónu, ale dokončil v Rakúsku v klube EHC Kundl hrajúcom 4. ligu. V sezóne 2016/17 sa stal hráčom nórskeho klubu Nidaros Ishockeyklubb v 1.divízii, čo je 2 najvyššia súťaž v Nórsku. S klubom vyhral ligu a získal tak zlatú medailu. Zároveň išli hrať baráž o najvyššiu súťaž, ale v nej klub neuspel. Po sezóne sa vrátil domov do Dubnice nad Váhom.
V sezóne 2017/18 sa stal hráčom nováčika 1. hokejovej ligy SR, klubu MHK Dubnica nad Váhom. V sezóne 2018/19 získal s klubom bronzovú medailu. Po sezóne ukončil aktívnu kariéru. 
Draft.
V roku 2002 bol Vladimír Kútny draftovaný do zámorskej juniorskej súťaže CHL v prvom kole z 20. miesta. Vybral si ho klub Quebec Remparts, ktorý hráva v rámci juniorskej ligy CHL súťaž QMJHL.
V drafte do NHL bol Vladimír Kútny draftovaný v roku 2003 v 8. kole z 258. miesta klubom Detroit Red Wings.
Majstrovstvá Afriky v hádzanej 2010

Majstrovstvá Afriky v hádzanej 2010 boli v poradí 19. majstrovstvá Afriky v hádzanej, ktoré organizuje Africká hádzanárska konfederácia (CAHB). Konali sa v Káhire a Sueze v dňoch od 10.20. februára 2010, za účasti 12 mužských a 8 ženských tímov. Bolo to štvrtýkrát, čo sa africký šampionát konal v Egypte, keď predtým ho hostil v rokoch 1983, 1991 a 2004. Zápasy sa odohrali v 2 arénach: "Hall du Caire" (2 haly) a "Al Nars Petroléum de Suez". Víťazom sa ôsmykrát stalo a desiatykrát (siedmykrát v rade) .
Tieto majstrovstvá slúžili zároveň ako kvalifikácia afrických družstiev na Majstrovstvá sveta mužov a žien v roku 2011. Kvalifikovali sa na ne 3 najlepšie družstvá z oboch kategórií.
Jasenky

Jasenky () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1800. Žije tu 517 obyvateľov.
Windows 8

Windows 8 bola verzia operačného systému Windows NT, ktorá bola nástupcom Windows 7. Vo Windowse 8 chýbalo tlačidlo štart, ktoré bolo pridané až v aktualizácii na Windows 8.1. Uvedenie finálnej verzie Windows 8 sa konalo v októbri 2012. 
Vydaná bola 32-bitová a 64-bitová verzia pre procesory x86 a verzia pre SoC a ARM procesory (používané v mobilných zariadeniach). 
Viditeľné zmeny boli vo vzhľade, kde bol použitý "Ribbon design". Kvôli zmenám v jadre systému bolo riziko nekompatibility ovládačov. Systém bol použiteľný aj na starších stolových počítačoch a notebookoch a taktiež aj na tabletoch s architektúrou ARM.Oficiálne ukončenie podpory Windowsu 8 bolo v roku 2016, zatiaľ čo Windowsu 8.1 skončilo 10. januára 2023.
Podľa prezentovaných správ, aplikácie napísané pre architektúru X86-64, neboli kompatibilné pre verzie Windows 8 pre architektúru ARM.
Hardvérové požiadavky.
Microsoft vyhlásil, že zobrazenie developer preview pracuje správne na hardvéri vyhovujúcom pre Windows Vista alebo 7.
Psík medvedíkovitý

Psík medvedíkovitý (iné názvy: psík medviedikovitý , medvedíkovec kuní, medvedíkovec hôrny, pes kunovitý; lat. "Nyctereutes procyonoides") je druh cicavca z čeľade psovité ("Canidae"). Výskyt na Slovensku bol doložený na 30,2 % územia.
Výskyt.
Pôvodne sa vyskytoval v Juhovýchodnej Ázii, vo Vietname, na východnej Sibíri, v Mandžusku a Japonsku. Pre kožušinový chov ho doviezli na Ukrajinu a odtiaľ sa úspešne rozširuje na západ. Dnes do areálu jeho výskytu v Európe patria pobaltské krajiny, Bielorusko, Ukrajina, Rusko, Poľsko, Slovensko, Česko, Nemecko, Francúzsko a Taliansko.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 130 (30,2 % rozlohy Slovenska) v nadmorských výškach (Senné) až (Tatranská Lomnica, Vysokých Tatrách).
Vzhľad.
Tento psík je stavbou tela podobný jazvecovi. Dosahuje dĺžku tela do , pričom je vysoký len asi 20 až . Dlhá strapatá srsť je hnedosivá, s tmavšími nohami a pozdĺžnom pruhom na chrbte. Hlava s mohutnými bokombradami má tmavú masku tiahnúcu sa od očí cez líca až ku krku. Asi dlhý chvost nosí voľne spustený.
Spôsob života.
Je to nočný tvor, ktorý žije v pároch alebo voľných rodinných skupinách. V zime hibernuje. Na jeseň priberie o 50 percent, nasleduje hlboký spánok, zvyčajne v opustenom líščom alebo jazvečom brlohu. Nevie štekať.
Potrava a spôsob obživy.
Potravu si psík medvedíkovitý hľadá na brehoch riek, jazier a morských brehoch. Je to všežravec, žerie všetko od plodov po vtáky, myši, kraby a ryby.
Rozmnožovanie.
Párenie prebieha skoro na jar, psíky pri ňom prenikavo kňučia. Po deviatich týždňoch samica vrhá 5 – 9 mláďat, ktoré nadobúdajú zrak po 9 – 10 a sluch asi po 14-tich dňoch. Mláďatá pohlavne dospievajú po prvom roku života a dožívajú sa v prírode 8 rokov, v zajatí až 10 – 12 rokov.
Početnosť.
V súčasnej dobe sa druh nekontrolovane šíri a v mnohých krajinách (vrátane Česka) je vedený ako invázny druh. O jeho nevšednej schopnosti populačnej expanzie hovorí aj poznatok, že keď v Lotyšsku v roku 1948 vypustili 35 jedincov, o 12 rokov už ulovili 4 210 psíkov.
Mária Jozefa Habsburská

Mária Jozefa Habsburská (* 8. december 1699, Viedeň, habsburská monarchia – † 17. november 1757, Drážďany, Sasko) bola rakúska arcivojvodkyňa a vydatá saská kurfirstka a poľská kráľovná.
Životopis.
Mária Jozefa bola najstaršie dieťa cisára Jozefa I. a Amálie Vilhemíny Brunšvicko-lüneburskej. Mala dvoch mladších súrodencov: brata Leopolda Jozefa (* 1700 – † 1701) a sestru Máriu Amáliu * (1701 – † 1756).
20. augusta 1719 sa vydala za saského kurfirsta Friedricha Augusta II. (16961763), ktorý sa stal v roku 1734 kráľom Poľsko-litovskej únie ako August III. Saský.
Prostredníctvom tohto sobáša medzi Wettinovcami a Habsburgovcami ženíchov otec August II. Silný dúfal, že zaistí Sasku lepšiu pozíciu po vojne o následníctvo Habsburskej monarchie. Najstarší syn páru Fridrich Kristián Saský ale nasledoval svojho otca a stal sa tiež saským kurfirstom.
Deti.
Mária Jozefa mala so svojim manželom 14 detí:
Osteón

Osteón alebo Haversov systém je základná funkčná jednotka kompaktnej kosti. Osteón je valcovitá štruktúra dlhá niekoľko milimetrov, s priemerom 0,2 mm. Nachádza sa v kostiach väčšiny cicavcov, vtákov, plazov a obojživelníkov.
Každý osteón sa skladá z koncentrických vrstiev (lamiel) kompaktného kostného tkaniva obklopujúcich centrálny, tzv. Haversov kanálik. V kanáliku prebieha nervy a cievy uložené v riedkom väzive. Haversove kanáliky sú navzájom pospájané spojovacími kanálikmi, medzi lamelami i v nich sú lakúny osteocytov, ktoré sú cez kanáliky svojimi cytoplazmatickými výbežkami vo vzájomnom kontakte. Priestor medzi osteónmi je vyplnený "vmedzerenými (intersticiálnymi) lamelami". Tie sú pozostatkami osteónov, ktoré boli zničené pri raste a prestavbe kostí. Na povrchu kompakty z jej vnútornej i vonkajšej strany sú tzv. "plášťové lamely", orientované paralelne s povrchom kosti. Takúto stavbu má napr. kompakta diafýz dlhých kostí. Klasický kompletný osteón je u človeka vzácny, väčšina nesie stopy prestavby kosti.
Kolagénové vlákna v rámci jednej lamely prebiehajú paralelne, priebeh voči vláknam v susedných lamelách je však vždy šikmý.
Osteóny sú vzájomne prepojené medzi sebou a periostom šikmými, tzv. Volkmannovými kanálikmi.
Použitie v archeológii a súdnom lekárstve.
V štruktúre osteónov je zaznamenaná ich história, preto ak sú primerane zachované, môžu byť použité na zistenie pohlavia a veku „nositeľa“ kosti. Rovnako sa z ich morfológie dajú hodnotiť niektoré prekonané ochorenia, pohyblivosť a stravovacie návyky jedinca. Osteóny a ich usporiadanie sa tiež odlišujú v rámci jednotlivých taxónov, takže je možné pomocou ich analýzy identifikovať rod a niekedy i druh.
Chondroklast

Chondroklast je mnohojadrová bunka, ktorá sa podieľa na metabolizme chrupavky. Chondroklasty chrupavku ničia a jej zvyšky absorbujú. Na základe morfologických a histochemických nálezov sú niektorými autormi považované za zhodné s osteoklastmi, ktoré resorbujú skalcifikovanú chrupavku a kosť. Ich hlavnou funkciou je remodelácia kosti.
Česká komora architektov

Česká komora architektov (skratka ČKA) je samosprávne profesné združenie (ako orgán verejnej správy), ktoré bolo zriadené zákonom 12. mája 1992. Bola založená pre plnenie štátnej regulácie a kultivácie povolaní architekt a krajinný architekt. Zabezpečuje ich autorizáciu, vedie zoznamy a vykonáva dohľad nad ich výkonmi. Od roku 2003 je ČKA členom Architektonickej rady Európy – ACE. Sídlo má v Prahe a veľkú pobočku v Brne. Česká komora architektov udržiava veľmi priateľské kontakty so Slovenskou komorou architektov.
Poslanie.
Jedným z hlavných úloh, ktoré má komora plniť, je vytváranie riadnych a rovnovážnych relácií medzi účastníkmi procesu navrhovania stavieb, územného plánovania a ich následného vykonávania. Profesia architekta je vykonávaná na pomedzí verejných a súkromných záujmov.
Vznik.
Česká komora architektov vznikla z novej motivácie (po roku 1989), spojenej s túžbami po vzniku prostredia pre riadny výkon náročných povolaní, ktoré majú silný vplyv na verejný život, verejný priestor a týkajú sa zájmov takmer všetkých obyvateľov.
Dejiny.
Česká komora architektov bola zriadená prijatím zákona č. 360/1992 Sb. (ČR) na 37. schôdzi Českej národnej rady 12. mája 1992 a na základe dlhodobého reštitučného procesu, ktorý bol začatý neformálnymi rozpravami pred „něžnou revolúciou“. Jej predchodkyňou bola Komora civilných inžinierov (1913 – 1951), ktorá mala aj sekciu architektov. Nedemokratický režim pred rokom 1989 zrušil profesné komory v roku 1951 a nedovolil slobodný výkon vysoko kvalifikovaných povolaní v samosprávnom modeli.
V čase neslobody nesmeli fyzické osoby samostatne projektovať, čo mohli len právnické osoby – tzv. „socialistické organizácie“ (rovnako ako tomu bolo na Slovensku), čím sa motivácia, zodpovednosť aj kreativita, ktorá sú vlastné len jednotlivcom, takmer vytratili. Prvé úvahy o obnovení komôr sa vynorili v prostredí libereckého ateliéru Sial, v byte architekta Otakara Binara a v kruhu K. Hubáčeka a M. Masáka a z popudu Václava Havla už v zime roku 1986.
Dinosaur Revolution

Dinosaur Revolution alebo Pravda o dinosauroch alebo Vláda dinosaurov je štvordielny americký pseudo-dokument o živote nelietavých dinosaurov. Prvýkrát bol vysielaný 4. a 11. septembra 2011 na kanáli Discovery Channel. 
Dokument zobrazuje dinosaurov v modernom poňatí, mnohé teropódy sú napríklad operené a počítačovou animáciou dovedené k veľmi modernému vzhľadu a spôsobom správania. V dokumente sa objavujú aj mnohé nové druhy dinosaurov, ktoré nie sú všeobecne príliš známe. Známejšie druhy, ako je obrí teropód Tyrannosaurus, sú potom zobrazované novým spôsobom a objavujú sa v neobvyklých situáciách (pri starostlivosti o mláďatá, love, dvorení a pod.). Okrem dinosaurov sa v dokumente objavujú aj ďalšie praveké živočíchy, žijúce v ich dobe (pterosaury, mosasaury, praveké cicavce atď.).
Lusotitan

Lusotitan bol rod obrieho sauropóda z čeľade Brachiosauridae, ktorý žil v období vrchnej jury (stupne kimmeridž až titón; asi pred 150 miliónmi rokov) na území dnešného západného Portugalska (súvrstvie Lourinhã, lokalita Atalaia). Jediný druh je Lusotitan atalaiensis.
Fosílie tohto dinosaura boli objavené už v roku 1947 geológom Manuelom de Matosom, o desať rokov neskôr potom dostal názov "Brachiosaurus atalaiensis". Až v roku 2003 však portugalskí paleontológovia Octavio Mateus a Miguel Telles Antunes stanovili na základe podrobného výskumu nové rodové meno, Lusotitan. Druhové meno je odvodené od názvu lokality, na ktorej boli fosílie tohto sauropóda objavené.
Fosílny materiál tohto dinosaura predstavuje čiastočne dochovaná kostra bez lebky, stavce však boli objavené na viacerých miestach. Nie je isté z koľkých jedincov pochádzali, preto nebol stanovený ani holotyp. Fosílie dnes nesú označenie MIGM 4798, 4801-10, 4938, 4944, 4950, 4952, 4958, 4964-6, 4981-2, 4985, 8807 a 8793-5. Ide celkom o 28 stavcov a ďalšie fragmenty postkraniálnej kostry.
Lusotitan dosahoval zrejme rozmerov porovnateľných so severoamerickým rodom Brachiosaurus Dĺžka Lusotitana sa pohybovala asi okolo 25 metrov a výška zrejme presahovala 12 metrov.
V populárnej kultúre.
Lusotitan sa objavuje v druhej epizóde amerického dokumentu Dinosaur Revolution z roku 2011.
Čo sa týka lásky

Čo sa týka lásky je debutový album slovenského speváka, skladateľa a textára Mira Šmajdu. Vyšiel 8. novembra 2010 vo vydavateľstve Sony Music.
Album bol nahrávaný v českom štúdiu "Sono Nouzov" v lete 2010, v produkcii Milana Cimfeho. Obsahuje 11 skladieb. Autorom hudby, s výnimkou dvoch skladieb, na ktorých sa podieľali všetci členovia kapely Rosemaid a autorom všetkých textov je Miro Šmajda.
Anna Maria Nilssonová

Anna Maria Nilssonová (* 13. máj 1983, Östersund, Švédsko) je švédska biatlonistka, ktorá reprezentovala Švédsko na olympijských hrách v roku 2010 vo Vancouveri. Jej najväčším doterajším úspechom v kariére je druhé miesto v individuálnych ženských pretekoch na v Östersunde v roku 2011 v rámci Svetového pohára v biatlone.
Abies

Abies môže byť:
Nicolai Abraham Abildgaard

Nicolai Abraham Abildgaard (* 11. september 1743, Kodaň – † 4. jún 1809, Frederiksdal) bol dánsky maliar, zakladateľ dánskej maliarskej školy.
Životopis.
V rokoch 1772 – 1777 žil v Taliansku, od roku 1778 pôsobil v maliarskej akadémii v Kodani, najskôr ako profesor, od roku 1801 ako jej riaditeľ. Učiteľ Bertela Thorvaldsena. Inšpiroval sa námetmi z dánskej histórie a antickej mytológie. Je autorom výzdoby zámku Christianborg pri Kodani.
Helena Ekholmová

Helena Ekholmová (* 6. september 1984, Helgum, Švédsko) je švédska biatlonistka, ktorá reprezentovala Švédsko na olympijských hrách v roku 2010 vo Vancouveri. Od sezóny 2005/2006 je členkou švédskeho tímu pre Svetový pohár v biatlone. V sezóne 2008/2009 vyhrala Svetový pohár a v nasledujúcich dvoch sezónach bola tretia. Z majstrovstiev sveta v biatlone má 5 medailí - 3 zlaté a 2 bronzové.
Ove Abildgaard

Ove Abildgaard (* 17. september 1916, Lemvig – † 11. október 1990) bol dánsky básnik a prekladateľ. Písal individualisticky zameranú poéziu. Pracoval vo funkcii programového riaditeľa dánskeho rozhlasu.
Abilita

Abilita (z ) môže byť:
Nove (Lypovecký rajón)

Nove () je dedina na Ukrajine v Lypoveckom rajóne vo Vinnyckej oblasti. Žije tu 8 obyvateľov.
Odontoblast

Odontoblasty sú bunky, ktoré lemujú vnútorný povrch zuba a oddeľujú ho od dreňovej dutiny (cavum pulpae). Objavujú sa už v 17 – 18. týždni vnútromaternicového vývoja a vydržia až do smrti organizmu, pokiaľ nie sú zničené chorobami či nesprávnou starostlivosťou o ústnu dutinu. Postupne zanikajú iba tie, ktoré sa nachádzajú v v okolí hrotu koreňa zuba. Ich hlavnou biologickou funkciou je dentinogenéza – vylučovanie predentínu, z ktorého mineralizáciou vznikne zubovina (dentín) – modifikácia kostného tkaniva, ktorá neobsahuje ani kostné lamely, ani cievy.
Morfológia.
Tieto ektomezenchymálne elementy sú epiteloidne usporiadané, majú vzhľad vysokých a štíhle, cylindrických buniek. Ich pretiahnuté jadro je uložené skôr v bazálnej časti cytoplazmy, zatiaľ čo z apikálneho pólu vychádza dlhý, tenký a rozvetvený cytoplazmatický výbežok, tzv. Tomesovo vlákno (). Jeho vnútro vystiela veľmi tenká vrstva mukopolysacharidového materiálu.
Tieto vlákna radiálne a v hojnom počte prestupujú celou dentínovou matrix. Vedú malými tzv. dentínovými kanálikmi (), ktoré sa na rozhraní dentínu a skloviny bohato vetvia a niekedy zasahujú až do samotnej skloviny. Na plochy ich pripadá 12 000 až 75 000 a spôsobujú na preparátoch zubov charakteristické radiálne žíhanie dentínu – Schregerove prúžky (). Kanáliky sú esovito prehnuté: konvexita prvého ohybu smeruje k hrotu zubného koreňa a nachádza sa bližšie k dreňovej dutine, naopak konvexita druhého ohybu je obrátená ku korunke a leží bližšie k vonkajšiemu povrchu dentínu. Priemer dentínových kanálikov na dreňovej strane dentínu dosahuje 3 – 4 mikrometre, ale na distálnych koncoch sa postupne zmenšuje. Medzi susednými výbežkami sú časté anastomózy, čiže funkčné spojenia.
V cytoplazme odontoblastu sa nachádzajú vláknité mitochondrie, granulárne endoplazmatické retikulum a silne rozvinutý Golgiho aparát. Tomesove vlákna, na rozdiel od tela odontoblastu, majú len drobné mitochondrie, prakticky chýba endoplazmatické retikulum a ribozómy, ale sú bohaté na mikrotubuly a mikrofilamenty.
Tvorba dentínu.
Predentín je produkovaný len časťou buniek privrátenou k dentínu. Z Golgiho aparátu sa uvoľňujú vakuoly, ktoré putujú apikálnym smerom. Ich obsah sa zahustí a potom sú tieto matrixové vezikuly exocytózou uvoľňované z odontoblastu. Obsahujú jemné kryštály hydroxyapatitu, ktoré rastú a slúžia ako kryštalizačné jadrá pre ďalšie ukladanie minerálov na okolitých kolagénových fibrilách, čím vzniká dentín. Odontoblasty, na rozdiel od osteoblastov, neležia vo vnútri dentínu v základnej hmote, ale sú v dreňovej dutine na jeho vnútornom povrchu.
Muž v ohni

Muž v ohni (ang. "Man on Fire") je americký triler z roku 2004 natočený podľa rovnomennej novely od A. J. Quinnella. Rovnomenný film podľa tejto novely bol natočený už v roku 1987. 
V hlavnej úlohe sa predstavil Denzel Washington ako skleslý bývalý pracovník CIA pracujúci ako bodyguard. V ďalších úlohach účinkovali Christopher Walken, Dakota Fanningová, Radha Mitchellová, Giancarlo Giannini, Marc Anthony, Rachel Ticotinová a Mickey Rourke.
Dej.
Mexiko nie je práve najbezpečnejšie mesto. Popri drogách a prostitúcii tu doslova prekypuje unášanie detí bohatých rodičov za účelom nabalenia sa na výkupnom. Niekdajší dôstojník United States Marine Corps Force Reconnaissance a pracovník CIA John Creasy (Denzel Washington) zabil v živote veľa ľudí a už dávno stratil vieru v to, že by sa niekedy mohol dostať do neba. Najlepším kamarátom mu je fľaška alkoholu. Cez Mexiko len náhodne prechádza, keď mu starý kolega zo CIA Paul Rayburn (Christopher Walken) ponúkne prácu. Jedna tunajšia zámožná rodina má malú dcérku Pitu (Dakota Fanningová) a bojí sa o ňu. Creasy nie je pre spomalené reakcie, oslabené alkoholom, úplne ideálnym osobným strážcom, no vďaka brilantnej minulosti je pre Pitinho otca (Marc Anthony) tým pravým. Práca je teda jeho, čím sa ale dostane do veľkých problémov.
Zombi

Zombi alebo zombie alebo zombia môže byť:
Zombie môže byť aj:
Funny Faces

Funny Faces je slovenská hudobná skupina zo zameraním na alternatívny rock. Pochádza z Piešťan a aktuálne v nej pôsobia: Marko Manas (vokál, gitara), Michal Kvak (bicie, perkusie), Ján Lednický (gitara, klavír) a Pavol Kvak (basgitara).
Biografia.
Skupinu založili v roku 2006 Marko Manas a Michal Kvak, neskôr sa k nim pridal Mário Manas a Štefan Orviský. Zo začiatku hrali Funny Faces skladby od iných známych kapiel, neskôr prišli s vlastnou tvorbou, a to s pesničkami ako je napr. "All The People Do The Same", "Big Dancer", "Well" a ešte zopár ďalších. 
Prvý verejný koncert bol v Piešťanoch asi rok po založení kapely. V lete v roku 2009 Mário Manas opustil skupinu a nahradil ho Ján Lednický. Rok 2011 priniesol kapele veľa zmien. Začiatkom tohto roku nahrali "ep" s názvom Why Do People Hide From The Rain, kde si na basgitaru zahral Daniel Kučkovský. Ešte v ten istý rok na jeseň nahrali druhé "ep" s názvom Big Dancer. V tom istom období po oficálnom zverejnení posledného "ep" sa vybrali na prvé turné z názvom "Funny Faces Tour 2011".
Kuna skalná

Kuna skalná (zastarano: "kuna domáca"; lat. "Martes foina") je mäsožravec z čeľade lasicovité (Mustelidae). Obýva Palearktídu. Výskyt na Slovensku bol doložený na 47,6 % územia.
Vzhľad.
Oproti kune lesnej ("Martes martes") je kratšia, má okolo , ale je robustnejšia, dosahuje hmotnosť až do . Srsť má sivobielu, hrdelná škvrna je biela alebo len slabo žltavá (na rozdiel od kuny lesnej, ktorá má hrdlo a dolnú časť krku žltkovo-žltú), dolu sa vidlicovito rozdvojuje a siaha až na vnútornú stranu predných nôh. Okraje uší má biele, špičku ňucháča ružovo sfarbenú. Chvost je menší menej osrstený, na konci mierne zahrotený a tmavší. Tlapky na nohách sú osrstené len slabo, takže v stope vynikajú aj brušká chodidiel. Ostré pazúry na prstoch jej umožňujú šplhanie sa aj po zdanlivo hladkých skalách.
Výskyt.
Je teplomilnejšia než kuna lesná a jej rozšírenie zasahuje viac na juh. Žije v južnej a strednej Európe, v európskej časti Ruska, v Strednej Ázii, v severnej Indii, Tibete a Nepále. Kuna skalná obýva okraje lesov, skalnatý terén, staré zrúcaniny budov, kôlne. Je to typický samotár, úkryt môže mať aj v skalnej štrbine, stromovej dutine alebo v nore po nejakom hlodavcovi. V Európe žije obvykle v blízkosti ľudských stavieb, a to aj v centrách veľkých miest. V mestách vyhľadáva povaly, opustené budovy, šachty a podobné objekty. Živí sa tu potkanmi, holubmi aj odpadkami. Známa je tiež návštevami chát a chalúp, v ktorých ničí izoláciu, zanecháva trus i zvyšky potravy, ľuďom môžu vadiť tiež hlučné aktivity kún v období párenia. Občas sa vyskytuje aj v lese a šplhá po stromoch, avšak ide o zriedkavé prípady, lebo tu sa darí jej príbuznej kune lesnej.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 205 (47,6 % rozlohy Slovenska, do roku 1964 len v 16, 3,7 %) v nadmorských výškach 100 (Leles) – (Tále).
Potrava.
Jej hlavnou potravou sú myši a zvlášť obľubuje vajcia vtákov. Loví aj potkany, zajace a domácu hydinu. Rada navštevuje ovocné sady. Požiera hmyz, dážďovky, obojživelníky i plazy. Často vyhrabáva zo zeme larvy a kukly čmeľov a ôs.
Rozmnožovanie.
Samčeky a samičky sú spolu len počas párenia v letnom období. Vtedy sa ozývajú pri ľúbostných hrách typickým prskavým škrekotom a pišťaním. Samica je gravidná 9 mesiacov. Sedem mesiacov trvá skrytá, takzvaná predĺžená brezivosť a až potom sa zárodok implantuje – uhniezdi v maternici a okamžite sa vyvíja. Samičky rodia od februára v priebehu apríla až mája 2 až 6 slepých mláďat, o ktoré sa starajú obaja rodičia. Osamostatňujú sa na jeseň, keď ich vodí len matka. Pohlavne dospievajú v 3 rokoch. Kuna sa dožíva približne 10 rokov.
Have You Ever Been Mellow

„Have You Ever Been Mellow“ je debutový singel holandskej happy hardcorovej skupiny Party Animals, z ich prvého albumu "Good Vibrations". Skladba bola vydaná v roku 1996 a stala sa prvým hitom na 1. mieste v Holandsku. Skladba obsahuje prvky zo skladby „Have You Never Been Mellow“ od Olivii Newton-Johnovej z roku 1975. Singel bol v Holandsku certifikovaný zlatou platňou. Skladba ostáva často žiadanou skladbou v Holandsku a v roku 2006 dosiahla 35. miesto v zozname 90s Request Top 100 rozhlasovej stanice 3FM.
Jitka Luxemburská

Jitka Luxemburská (fr. "Bonne de Luxembourg", * 20. máj 1315 – † 11. september 1349, Maubuisson, Francúzsko) bola česká princezná a ako manželka budúceho francúzskeho kráľa Jána II. normandská vojvodkyňa a pramatka rodu Valois.
Životopis.
Narodila sa ako druhá dcéra i dieťa českého kráľa Jána Luxemburského a Elišky Přemyslovny.
Rovnako ako jej sestry sa stala prostriedkom diplomatických záujmov kráľa Jána. Už ako šesťročná bola zasnúbená s budúcim meißenským markgrófom Fridrichom II. (1310 – 1349). O dva roky neskôr Wettinovci prešli na stranu Ľudovíta IV. Bavorského, s ktorého dcérou Matildou sa mal Fridrich oženiť, a Jitka bola s potupou vrátená z Wartburgu späť do Prahy.
28. júla 1332 sa sedemnásťročná Jitka vydala v Melune za trinásťročného budúceho francúzskeho kráľa Jána II. Veno z francúzskej strany bolo 120 000 zlatých a Ján Luxemburský zaň sľúbil pre prípad vojny vojenskú pomoc o sile 500 mužov. Sobášom s dedičom francúzskeho trónu sa stala vojvodkyňou normandskou a vojvodkyňou z Anjou a Maine. Narodilo sa im jedenásť detí.
Jitka zomrela v roku 1349 na mor a bola pochovaná v kláštore Maubuisson. O rok neskôr sa Ján stal francúzskym kráľom. Zachoval sa Jitkin žaltár, nádherná ukážka gotickej knižnej tvorby.
Deti.
Počas dvanástich rokov Jitka porodila jedenásť detí, z ktorých sa sedem dožilo dospelosti:
Prokroustes

Prokroustes iné názvy: Prokrústés, Prokrustés, Prokrustes; (starogr. Προκρούστης – Prokroustes, iné prepisy: Prokrústés/Prokrustés/Prokrustes, ), vlastným menom Damastes je v gréckej mytológii preslávený lupič z Atiky, žil v údolí rieky Kéfis.
Tento zločinec mal veľmi zvláštne spôsoby, ktoré uplatňoval na mierumilovných pocestných. Číhal na nich, každého zastavil a zdvorilo ich pozval do svojho obydlia k odpočinku. Neskôr ich prehovoril, alebo prinútil ľahnúť si na jeho lôžko. Ak im nohy prečnievali, odsekol ich. Ak nedosahovali až k okraju, naťahoval ich nemilosrdne bez ohľadu na kĺby alebo kosti. Preto je aj jeho prezývka Prokroustes, ktorá znamená "napínač".
Jeho neľudským činom urobil však rázny koniec mladý Théseus. Vo svojich šestnástich rokoch putoval od svojho deda, troizenského kráľa Pitthea k svojmu nevlastnému otcovi Aigeovi, kráľovi Atén. Svoju cestu si krátil tým, že sa nevyhýbal žiadnym nebezpečenstvám, aby získal skúsenosti, ohlas a slávu.
Keď ho potom zastavil Prokrustes a pozval ho do svojej chyže, Théseus odhadol situáciu, prinútil lotra ľahnúť si do jeho postele a prečnievajúcu hlavu mu odťal.
A to bolo posledné Théseovo zastavenie a vybavenie si účtov so zločincami, ktorí terorizovali rozsiahly kraj pred jeho príchodom do Atén. Medzi zločincov, ktorých Théseus cestou zabil, patril aj Prokroustov syn Sinis, ktorý sa otcovi nezaprel. Sinis svoju živnosť lupiča vykonával pri Istme, neďaleko mesta Korint.
Holding Out for a Hero

„Holding Out for a Hero“ je skladba waleskej speváčky Bonnie Tyler, ktorú napísali Jim Steinman a Dean Pitchford. Bola vydaná v roku 1984 pre soundtrack z filmu "Bez dozoru". Neskôr sa objavila na jej albume "Secret Dreams and Forbidden Fire".
Zombie comedy

Zombie comedy (obyčajne prekladané ako zombie komédia) alebo zom com alebo zomedy je filmový žáner, ktorého cieľom je spojenie zombie-hororových motívov s bláznivou komédiou či čiernou komédiou.
Slovensko na Letných olympijských hrách 1996

Slovensko na Letných olympijských hrách 1996 sa prvýkrát predstavilo ako samostatný štát na Letných olympijských hrách. Reprezentovalo ho 71 športovcov (58 mužov a 13 žien) a vybojovali spolu 3 medaile.
Prvé slovenské zlato vybojoval len 17-ročný Michal Martikán vo vodnom slalome a stal sa zároveň najmladším olympijským víťazom hier.
Ouray County

Ouray County () je jeden zo 64 okresov štátu Colorado v USA. Sídlom okresu je Ouray. Pretože má Ouray County drsnú horskú geografiu, je známy pod prezývkou "Switzerland of America" (Americké Švajčiarsko).
Počas sčítania obyvateľstva v roku 2000 mal Ouray County 3742 obyvateľov. Pri sčítaní obyvateľstva v roku 2010 mal 4436 obyvateľov.
Geografia.
Podľa sčítania obyvateľstva v roku 2000 má okres celkovú rozlohu , z ktorej (alebo 99,68%) je pevnina a (or 0,32%) je voda. Najvyšší vrch v Ouray County je Mount Sneffels s výškou V okrese je viac vrchov s výškou nad Ďalšie významné rysy Ouray County sú stolová hora Log Hill Mesa alebo údolie Pleasant Valley.
Žarnov (vrch vo Vtáčniku)

 
Žarnov () je bralnatý vrch v pohorí Vtáčnik. Leží v bočnom hrebeni nad obcou Horná Ves, približne južne od Novák. Je súčasťou Chránenej krajinnej oblasti Ponitrie a veľká časť vrchu patrí do prírodnej rezervácie Buchlov.
Poloha.
Nachádza sa na západnom okraji pohoria, v geomorfologickom podcelku Vysoký Vtáčnik. Vrchol leží v Trenčianskom kraji, v okrese Prievidza a v katastrálnom území obce Oslany. Sedlom pod vrcholom prechádza turistický chodník z obce Oslany na Rúbaný vrch v hlavnom hrebeni.
Opis.
Žarnov je pokrytý zmiešaným lesom, nad ktorý vo vrcholovej časti vystupuje mohutné bralo s krížom. Je súčasťou bočného hrebeňa, vedúceho z Rúbaného vrchu na severozápad. Severozápadne susedí Rakytská skala (), západne Chlmok (), juhovýchodne Lubenská skala (), východne Sladná skala () a severovýchodne Malý Sádok (). Vrch leží v povodí rieky Nitry; severné svahy odvodňuje Žiarny potok, západné Čereniansky potok a južné Osliansky potok. Najbližšími sídlami sú západným smerom situovaná Horná Ves, Radobica, Oslany a Čereňany, severne sa nachádzajú Bystričany a východným smerom leží Kľak. 
Výhľady.
Skalnaté bralo na vrchole ponúka dobrý rozhľad, pričom celý východný horizont zaberá hrebeň pohoria Vtáčnik. Pri vhodných podmienkach je možné vidieť aj Malú Fatru, Strážovské vrchy, Považský Inovec, Tribeč a Pohronský Inovec.
Majstrovstvá Európy v halovom pozemnom hokeji 2006

Majstrovstvá Európy v halovom pozemnom hokeji 2006 boli 12. majstrovstvá Európy v halovom pozemnom hokeji. Bolo to najvyššie kontinentálne podujatie EHF v halovom pozemnom hokeji v roku 2006, ktoré sa konalo za účasti 8 mužských a 8 ženských tímov. Bolo to prvé spoločné podujatie mužov a žien. V Holandsku sa konali halové ME po druhý raz v mužskej (predtým v 1976), a po druhý raz v ženskej kategórii (predtým v 2004). 
Konečné poradie tímov.
Muži
Ženy
Škoda 445

Škoda 445 je automobil nižšej strednej triedy, ktorého výroba sa začala v roku 1957 v Mladej Boleslavi a skončila v roku 1959. Škoda 445 patriaca do automobilov nižšej triedy sa oproti svojmu predchodcovi Škode 440 vyznačovala silnejším motorom s výkonom 33 kW a objemom . Odlišná bola i maska chladiča, kde čísla 445 tvorili písmeno „V“. Vzhľadovo sa škoda 440 a 445 vôbec nelíšili.
Výroba automobilu.
Automobil Škoda 445 sa v Mladej Boleslavi vyrábala len v jednom farebnom prevedení. Za príplatok však bola k dispozícii aj v iných farbách. Vďaka silnému trhu bola Škoda 445 vyrábaná hlavne kvôli exportu na Nový Zéland, do Južnej Ameriky a Západnej Európy s celkovým počtom kusov 9375. Pre svoju nízku cenu, úsporné vlastnosti a spoľahlivosť si Škoda 445 získala mnoho nadšencov.
Predchodca Škoda 440.
Škoda 440 spustila svoju výrobu v roku 1955. Dominovala výkonom motora 29,4 kW. Automobil dosahoval svoju maximálnu rýchlosť až /h. 
Inovácie automobilu.
Nové technológie z radu Škoda 440 nenechali na seba dlho čakať. Kabriolet Škoda 450 s objemom motora , maximálnou rýchlosťou /h a výkonom 36,8 kW bol na trh predstavený už v roku 1958.
Historickým medzníkom v roku 1959 došlo k premenovaniu a modernizácií karosérie. Automobily sa od tohto roku začali nazývať Škoda Octavia. Typ 445 sa stal novou Škodou Octavia Super a verzia 450 Škodou Felíciou.
Corcovado

Corcovado môže byť:
2012 v doprave

Tento článok obsahuje výpis významných udalostí v doprave v roku 2012.
Abímelech

Abímelech (iné názvy: Abimelech, Abímelek, Abimelek, Avimelech) môže byť:
Abiocén

Abiocén (gr.) je neživé prostredie biocenózy. Tvorí ho súbor miestnych abiotických (neživých) faktorov.
Talk That Talk

Talk That Talk je šiesty štúdiový album barbadoskej speváčky Rihanny. Album bol vydaný 21. novembra 2011 nahrávacou spoločnosťou Def Jam Recordings.
Album má korene R&amp;B, tanečného popu a popu, ale tiež obsahuje celý rad žánrov, ako je hip-hop, electro, trance, electro house a dubstep.
Pozadie vzniku albumu.
Po vydaní jej predošlého albumu Loud (2010) bolo avizované, že na jeseň 2011 vyjde jeho reedícia s novými skladbami. Speváčka tak oznámila cez Twitter: "„Loud éra pokračuje s novou hudbou do vašej zbierky“". V septembri 2011 však Rihanna potvrdila, že plány vydať reedíciu albumu Loud sa zrušili a namiesto toho vydá nový štúdiový album. "„Premýšľala som o reedícii, ale LOUD má svoje vlastné telo práce! Plus vy ľudia pracujete tak kure*sky tvrdo, že si zaslúžite zbrusu nové!“", napísala na Twitteri.
V rozhovore Mixtape Daily v auguste 2011, producent Verse Simmonds, člen produkčného dua The Jugganauts, ktorý napísal a produkoval reggae pieseň „Man Down“ z albumu Loud odhalil, že Rihanna je takmer hotová so svojím šiestym štúdiovým albumom. Duo tiež uviedlo, že napísali dve skladby pre prípadné zaradenie na album, komentujúc: „Z toho čo som pochopil, sa blíži k dokončeniu albumu a my sme urobili dve skladby pre ňu, ktoré si naozaj zamilovala. Ja som z nich skutočne rovnako nadšený.“, a tiež vyjadril záujem o napísanie tretej skladby pre Rihannu.
15. septembra 2011 Rihanna napísala na svojom oficiálnom profile na Twitteri, že nahrávanie je naozaj v plnom prúde: „Nemôžem sa dočkať podeliť sa s vami ľudia o detaily!“
Nahrávanie albumu prebiehalo od februára do novembra 2011 v rôznych nahrávacích štúdiách. Spolupracovali textári a producenti ako Jay-Z, Alex da Kid, Ester Dean, Calvin Harris, Sean Combs, Dr. Luke a The-Dream. Kuk Harrell, jeden z producentov albumu, sa zmienil o nahrávaní albumu: "„Okrem koncertného turné Loud Tour, nahrávame aj jej nové album. Máme prenosné štúdio a nahrávame na rôznych hoteloch, kde sa práve nachádzame. Predtým, ako sme sa vydali na európske turné, sme začali s nahrávaním albumu v Los Angeles. Rihanna rada pracuje v neskorých nočných hodinách. Do štúdia príde o deviatej večer a nahráva až do šiestej rána.“"
Na oficiálnej facebookovej stránke Rihanny bola tiež vytvorená aplikácia s názvom „Rihanna: Unlocked“. Aplikácia obsahovala logo „R“, ktoré bolo rozdelené na 13 misií, ktoré boli úlohou fanúšikov ich odomknúť. Za odmenu tak fanúšikovia dostávali exkluzívne novinky o pripravovanom albume. 
Po zverejnení obalu albumu štandardnej verzie, JamesDinh z MTV a tiež kritik pre NME komentovali, že Rihanna vyzerá na novom obale k albumu zvodne. Novinár Gordon Smart z britského denníka The Sun komicky kritizoval obal štandardnej verzie albumu tým, že to vyzerá, ako keby speváčka sa snažila zakryť opar so svojím jazykom. Ďalej dodáva: "„Je to ľahké ich zverejniť v tomto čase, najmä keď je neustále nahá alebo prilepená k perám svojmu novému priateľovi Dudleymu O'Shaughnessy“"
Abiogenéza (teória)

Abiogenéza je teória o vzniku života z neživých, anorganických látok. 
Ako prvý sa touto myšlienkou zaoberal už v 4. storočí pred Kr. Aristoteles, ktorý postuloval hypotézu o tzv. samoplodení. Táto teória bola rozšírená až do začiatku 19. storočia, kedy ju vyvrátil Louis Pasteur. Súčasná teória abiogenézy sa označuje ako evolučná alebo autochtónna, a je založená na hypotézach Johna S. Haldanea a Alexandra I. Oparina.
Proti teórii abiogenézy stojí teória biogenézy.
Makrinitsa

Makrinitsa (gr. "Μακρινίτσα") je dedina (administratívne: obecná jednotka v obci Volos) v Grécku, v oblasti Pilio v Tesálii. Je známou turistickou lokalitou, pretože je známa svojou tradičnou severogréckou architektúrou.
Dejiny.
Dedina bola založená v 13. stor. Meno Makrinitsa pochádza od gréckeho slova "makry-dlhá". Najväčší rozmach zažila v tureckom období, v 18. stor., kedy tu žili bohatí grécki statkári a podnikatelia, ktorí tu vystavali svoje prepychové priestranné domy v tradičnom severeogréckom štýle.
Pamätihodnosti.
Makrinitsa je častou zastávkou turistov, ktorí chcú spoznať vidiecku novogrécku kultúru. Stoja tu domy bohatých Grékov z osmanského obdobia. Tieto domy sa nazývajú "archondika spitia" (od slova "archondas (vládca)"). Ide o severogrécky štýl architektúry, teda priestranný, kamenný, na bielo omietnutý viacpodlažný dom so záhradou a vystupujúcimi časťami. Nachádza sa tu aj námestie s typickým platanom v strede, novšími stavbami, postavenými v tradičnom štýle, množstvo taverien, tradičné kostoly, typická grécka fontánovitá studňa ("vrysi"), a grécka mužská kaviareň ("kafenio") s freskami známeho ľudového maliara Theofila Chatzimichaila.
Abímelech (kráľ Geráry)

Abímelech je v Biblii kráľ Geráry, ktorý dal uniesť Abrahámovu ženu Sáru, mysliac si, že je to jeho (Abrahámova) sestra. Vo sne bol upozornený na skutočný stav vecí a varovaný, že zomrie, ak sa jej dotkne; preto ju radšej vrátil Abrahámovi.
Abímelech (syn Gideona)

Abímelech (synonymá pozri v článku Abímelech) je v Biblii syn sudcu Gideona, ktorý okrem svojho najmladšieho brata Jotana dal všetkých ostatných zavraždiť a 3 roky bol kráľom Síchemu. Po jeho smrti sa Síchem stal časťou Izraela.
Mária Amália Neapolsko-sicílska

Mária Amália Terézia Neapolsko-sicílska (* 26. apríl 1782, Caserta, Taliansko – 24. marec 1866, Surrey, Spojené kráľovstvo) bola neapolská princezná a vydajom francúzska kráľovná.
Životopis.
Narodila sa z manželstva neapolsko-sicílskeho kráľa Ferdinanda I. s rakúskou arcivojvodkyňou Máriou Karolínou Habsbursko-lotrinskou. Vyrastala v početnej rodine a bola už dvanástym dieťaťom tohto kráľovského páru. 
Otec patril ako syn španielskeho kráľa Karola III. k domu Bourbon-Anjou a jeho matkou bola dcéra saského kurfirsta z rodu Wettinovcov Mária Amália.
Mária Karolína sa narodila z manželstva cisára Františka I. Štefana s kráľovnou Mariou Teréziou.
25. novembra 1809 sa v Palerme vydala za orleánskeho vojvodu Ľudovíta Filipa, ktorý sa po zosadení Karola X. v roku 1830 stal posledným francúzskym kráľom. Po februárovej revolúcii v roku 1848 utiekli do exilu a žili v Anglicku pod menom gróf a grófka de Neuilly.
Veles

Veles môže byť:
Elias Zoghby

Elias Zoghby (* 9. január 1912, Káhira, Egypt† 16. január 2008, Bejrút, Libanon) bol melchitský gréckokatolícky arcibiskup, teológ, spisovateľ, ekumenista.
Životopis.
Na kňaza bol vysvätený v roku 1936, na biskupa v roku 1954. Od roku 1954 pôsobil ako patriarchálny vikár v Alexandrii v Egypte, v rokoch 1968 – 1988 bol arcibiskupom v Baalbeku (Libanon), potom sa kvôli veku vzdal úradu a presťahoval do Bejrútu. Bol jedným z popredných teológov melchitskej gréckokatolíckej cirkvi na Druhom vatikánskom koncile.
Elias Zoghby bol všestranným spisovateľom, ale najznámejšie sú jeho diela venované obnove jednoty medzi katolíckou a pravoslávnou cirkvou. Jeho úsilie po obnovení jednoty vyvolalo veľkú odozvu na Druhom vatikánskom koncile. Asi najznámejšia je jeho iniciatíva – vierovyznanie "Pravoslávny v spoločenstve s Rímom? Áno! Uniát? Nie!" z roku 1995, ktorá vyvolala dosť búrlivé reakcie na obidvoch stranách. Na jej základe v roku 1996 Melchitská gréckokatolícka cirkev navrhla znovuzjednotenie s pravoslávnou cirkvou Antiochijského patriarchátu. Známou sa stala aj jeho kniha "Tous Schismatiques?" (Všetci sú schizmatici?).
Gebroeders Ko

Gebroeders Ko je holandská eurodance/dance skupina, ktorú v roku 1997 založili bratia Ton a Gerard Koopmans. Názov skupiny v preklade znamená "Ko Bratia". Skupina je známa svojimi paródiami skladieb „Boten Anna“ od Basshuntera („Ik heb een boot“) a „Dragostea din tei“ od O-Zone.
Majstrovstvá Európy v halovom pozemnom hokeji mužov 2008

Majstrovstvá Európy v halovom pozemnom hokeji mužov 2008 boli 13. majstrovstvá Európy mužov v halovom pozemnom hokeji. Bolo to najvyššie kontinentálne podujatie EHF mužov v halovom pozemnom hokeji v roku 2008. Konalo sa od 18.20. januára 2008 v Jekaterinburgu, v Rusku, za účasti 8 tímov. Rusko získalo svoju prvú medailu (zlatú) na tomto podujatí.
Majstrovstvá Európy v halovom pozemnom hokeji mužov 2010

Majstrovstvá Európy v halovom pozemnom hokeji mužov 2010 boli 14. majstrovstvá Európy mužov v halovom pozemnom hokeji. Bolo to najvyššie kontinentálne podujatie EHF mužov v halovom pozemnom hokeji v roku 2010. Konalo sa od 15.17. januára 2010 v Almere, v Holandsku, za účasti 8 tímov. Rakúsko sa stalo prvýkrát majstrom Európy.
Tornieria

Tornieria bol rod pomerne veľkého sauropóda, žijúceho v období vrchnej jury (asi pred 155 miliónmi rokov) na území dnešnej východnej Afriky (Tanzánia). Tento rod má veľmi zložitú históriu, najmä čo sa jeho opisu a zaradenia týka. Jediný druh je Tornieria africana.
Dejiny.
Pozostatky tohto dinosaura boli opísané už v roku 1908 nemeckým paleontológom Eberhardom Fraasom, ktorý dva novo rozpoznané druhy opísal ako "„Gigantosaurus“ robusta" a "„Gigantosaurus“ africanus". V roku 1928 opísal tretí druh, "G. dixeyi" Haughton (dnes Malawisaurus). Čoskoro sa ukázalo, že meno „Gigantosaurus“ už bolo použité pre jedného európskeho sauropóda, preto v roku 1911 premenoval Sternfeld „Gigantosaura“ na rod Tornieria (s dvoma druhmi – "T. robusta" a "T. africana"). Neskôr však vyšlo najavo, že "T. robusta" je titanosaurus, preto dostal vlastný rodový názov Janenschia. "T. africana" môže byť zase africkým exemplárom rodu Barosaurus, s tým však väčšina paleontológov nesúhlasí. V takom prípade by Barosaurus mal prioritu a meno Tornieria by bolo úplne opustené.